cyanic-selkie/wikianc huggingface dataset:
Восприемање
Развој на вниманието
Наједноставен вид внимание се јавува кај детето уште во првата година од животот. Сè до училишната возраст, детското внимание е главно ненамерно. На училишна возраст веќе се јавува намерно внимание, кое со понатамошниот развој станува сè позастапено.
Важноста на перцепцијата и вниманието во животот на човекот и во педагошката практика
Човекот не би можел да живее во заедница со други луѓе, бидејќи не би бил способен за социјална перцепција – набљудување и проценување на другите луѓе, нивните постапки, способности, чувства, карактерни особини итн. Од ученикот се бара внимателно да набљудува. Наставникот треба да внимава на психичките одлики на учениците со оглед на нивната возраст. Во текот на наставата, кај учениците се јавуваат два вида внимание: поединечно и колективно. Поединечно е кога ученикот сам внимава, а колективно кога сите ученици внимаваат.
Кастел Волтурно
Кастел Волтурно — општина во покраината Казерта од регионот Кампанија, Италија.
Империја (ТВ Серија)
Империја (англ. Empire) — американска телевизиска серија, создадена од Ли Дениелс и Дени Стронг. Првата епизода се емитуваше на 7 јануари 2015 на американскиот телевизиски канал FOX. Приказната на серијата се центрира околу Луциус Лајон, основач и директор на Empire Entertainment, една од најуспешните музички издавачки куќи во Америка.
Премиерата на серија стекна неверојатно добри критики и публика од околу 9.90 милиони гледачи. Бројот на гледачи расте секоја недела; Империја е првата серија каде што секоја наредна епизода стекнува поголема публика и интерес од претходната.
NGC 2351
NGC 2351 — астеризам во соѕвездието Еднорог, заведен во Новиот општ каталог на длабоконебесни тела.
Откривање
Објектот е откриен на 9 март 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2351 е од видот *Grp.
Други поделби
Проучување на NGC 2351 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 274; додека во Каталогот на основни ѕвезди (GSC) е групиран под бројот 5398. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1619.
Церниц
Церниц е село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од градот Цербст.
Мајами
Мајами (Miami) е град во јужната страна на американската држава Флорида. Овој град според статистиките во 2020 година, има 467,963 жители, што го прави најголем град во Флорида, по Џексонвил, и 44-ти град по број на жители во САД. Мајами е главен град за финансии, издаваштво, забава, уметност, и трговија што го прави глобален град. Форбс вели дека градот е најчистиот во цела САД во 2008 година.
Роботика
Роботиката е наука која го проучува дизајнот, производството и продажбата на роботите. Роботиката бара огромно познавање од областите електроника, механика и програмирање а истовремено уклучува и многу други научни области. Личностите кои се занимаваат со проучување на оваа област се нарекуваат роботичари.
Структурата на роботите е механичка и изгледот и принципот на работа е многу сличен со оној на човечкото тело. Тој главно се состои од извршни уреди (актуатори) кои ги заменуваат мускулите на човечкото тело и зглобови кои ги поврзуваат извршните уреди.
Потекло на поимот
Името роботика е добиено врз основа на зборот „робот“ кое го измислил и употребил чешкиот писател на научно-фантастични раскази Карел Чапек во 1920 во една од своите драми. Зборот робот потекнува од чешкиот збор робота во буквален превод значи „тешка работа“ или општо земено „самосработено“. Пред употребата на ова име имало слични идеи за вакви електронски машини кои ги нарекувале автомати или андроиди. Во денешно време се почеста е употребата на роботите во сите полиња на секојдневниот живот па поради тоа и роботиката бележи огромен развој.
Извршни уреди
Извршните уреди (актуатори) се „мускулите“ на роботот, односно деловите кои добиената енергија ја претвораат во движење. Моментално најчесто користени извршни уреди се електромотори кои користат електрична енергија и ја претвораат во движење но има и други методи кои користат други горива или пак компресиран воздух за создавање на движење.
Работа со објектите
Роботите коишто работаат со реални објекти мораат да имаат начин да манипулираат со тие објекти како фаќање, чувствување, менување или уништување на објектите. Ако дланките на роботите се ефектори, рамото претставува манипулатор. Повеќето манипулатори имаат лесно заменливи ефектори кои се менуваат во зависност од задачата што треба да ја извршат. Најчесто ефекторите се подлежни на следниве категории:
Роботи на тркала
Поради едноставност повеќето роботи на тркала се прават со четири тркала, меѓутоа има и случаи на роботи со 2 или едно тркало. Дури се направени и некои роботи кои се движат со топки.
Роботи што одат
Одењето е еден од најтешките процеси што треба да се реши кај роботите. Најмногу тоа е поради нерамниот терен и различните препреки што се јавуваат. Има верзии на роботи со две нозе што е прилично потешко за изработка, а почесто се користат роботите на четири нозе кои овозможуваат полесна рамнотежа на роботот.
Се користат повеќе различни теники за одење како на пример со потскокнување, со користење на точката на нулта гравитација и слично.
Роботи што летаат
Другите летечки авиони - роботи се и без човечко присуство. Многу вакви роботи се користат во воената индустрија носејќи најразлични проектили и успешно извршувајќи ги своите задачи со прецизност која не може да ја достигне човекот.
Роботи што лазат
Направени се и роботи во форма на змија кои со лазење се движат во просторот. Имаат најразлична намена од извршување на тајни шпионски задачи, до пронаоѓање на луѓе во тешко пристапни и ризични места, срушени зграда па дури и во вода.
Комуникација со човекот
Ако замислениот идеален робот е оној робот што беспрекорно ги извршува сите домашни задачи (т.е. домашен робот), тогаш начинот на комуникација со обичниот човек е една од најбитните работи. Обичниот човек нема познавање во наредбите на роботот па начинот на комуникација со роботот мора да се одвива преку зборување, гестови и изрази на лицето. Од сите начини зборувањето е најидеален начин за комуникација помеѓу човекот и роботот.
Отсекогаш кај роботите идеја било да им се даде нивна персоналност, односно секој робот да се разликува од останатите. Се работи на тоа поле во вештачката интелегенција меѓутоа прилично е комплицирано машините да ги направиш да размислуваат.
Контрола
За успешно да ги извршува зададените задачи роботот мора да биде контролиран. Контролата на роботот се состои од три фази - восприемање, обработка и соодветно делување.
Восприемањето на роботот се врши преку сензори. Сензорите му даваат информации на роботот за средината во која се наоѓа.
Добиената информација мора да биде обработена па во зависност од неа да се одреди дејството што ќе го преземе роботот. Обработката може да биде просто а може да биде и комплексно. Кај случаите на просто обработување, обработувачот врз основа на сензорот дава директни наредби на извршниот уред, додека при сложените обработки има мешање на повеќе информации од различни сензори па според тоа и покомплицирано решение.
Големо внимание се посветува со помош на вештачката интелегенција роботот сам да изнаоѓа решенија дури и ако дадената ситуација не е предвидена во неговите наредби. Односно да се направат роботи коишто ќе учат од средината, па според тоа самостојно ќе донесуваат решенија.
По обработената информација останува уште извршните елементи да ја извршат соодветното дејство односно наредба зададена од обработувачот (мозокот) на роботот.
Динамика и кинематика
Проучувањето на движењето на роботот се дели на две гранки и тоа кинематика и динамика. Директната кинематика ја проучува положбата на ефекторите во просторот како и одредувањето на брзината и забрзувањето на ефекторите при познати позиции на зглобовите. Инверзната кинематика пак обратно при зададени вредности на ефекторите ја одредува позицијата на зголобовите.
Директната динамика ја одредува брзината со која треба да се движат зголобовите и самите патеки кога се познати сите сили кои дејствуваат врз процесот. Инверзната динамика ја пресметува потребната сила за да се направат зададените движења.
Образование
Роботиката е прилично нова и скапа наука. Поради овие фактори таа сѐ уште не е развиена во многу земји. Најмногу внимание на оваа наука му се посветува во САД и Јапонија каде огромен број на реномирани универзитети овозможуваат студии и катедри од оваа област. Исто така внимание на оваа област се посветува во Велика Британија, Индија, Мексико и во другите поразвиени земји.
Во нашата земја сѐ уште нема посебна студии од оваа област, иако во насоката по Компјутерско системско инжинерство и автоматика (КСИА) на ФЕИТ се изучуваат неколку предмети од оваа област.
Туарези
Туарезите (на латиница Tuareg или Twareg или Touareg; ендоним Имухаг или Кел Тамашек) се берберски народ со традиција на номадско сточарство. Тие се главните жители на внатрешноста на Сахара во Северна Африка.
Туарешкиот јазик е класифициран како макројазик и се проценува дека има 5,7 милиони говорители. Околу половина од нив го говорат источниот дијалект (тамаџак, лат. Tamajaq или таваламат, лат. Tawallammat).
Повеќето Туарези живеат во сахарските делови на Нигер и Мали, но како номади, постојано се движат преку националните граници и мали групи може да се најдат во Алжир, југозападна Либија и северна Буркина Фасо, а мала заедница има и во северна Нигерија.
Имиња
Името Туарег е изведено од Тарга, берберското име за либиската провинција Фезан. Оригинално името Туарег се однесувало на жителите на Фезан и им било дадено од Берберите кои живееле поблизу до брегот на Средоземно Море, па од нив било пренесено во англискиот, францускиот и германскиот јазик во текот на колонијалниот период.
Постои и широко раширена арапска фолклорна етимологија на името, поврзана со зборот таварик (лат. tawariq) "напуштени од Бог“ (баталени од Господа), што го одразува религиозното неодобрување од страна на ортодоксните муслимани кон преостанатите анимистички обичаи меѓу Туарезите.
Туарезите себеси се нарекуваат Имухаг (лат. Imuhagh или Imazaghan или Imashaghen или Imazighan). Терминот за таурешки мажи е Амаџаг или Амашек (лат. вар. Amajagh, Amashegh, Amahagh), а за жени е Тамаџак или Тамашек (лат. вар. Tamajaq, Tamasheq, Tamahaq, Timajaghen). Различните варијанти ги одразуваат разновидните таурешки дијалекти, но сите имаат ист јазичен корен, кој се однесува на концептот на „слободни луѓе“, односно благородничката каста, наспроти катите на занаетчии и робови.
Една друга, посовремен термин за себеодредување е со лингвистичко потекло Кел Тамашек или Кел Тамаџаг (лат. Kel Tamasheq или Kel Tamajaq) односно "Говорители на јазикот тамашек".
Во етнографската литература во раниот XX век се сретнува и името Кел Тагелмуст "Народ на превезот" и "Синиот Народ" (поради тоа што нивните облеки биле боени со индиго).
661
661 (Римски бројки) — година според општоприфатениот календар. Тоа била 661 година од новата ера, 661. од првиот милениум, 61. од VII век и втора од 660-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6169 и 6170 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5411 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4421 и 4422 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1414.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 661 година се протега во 3297 и 3298, додека според второто гледиште, годината трае во текот на 3357 и 3358 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1204. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 40 и 41 исламска година.
Австронезиски јазици
Австронезиските јазици се јазично семејство на териториите на островска Југоисточна Азија и на островите во Тихиот Океан или Океанија, но има неколку јазици кои се зборуваат и во континентална Азија и Мадагаскар. Заедно со банту-јазиците, индоевропските јазици, афроазиските јазици и уралските јазици, австронезиските јазици се едни од најразвиените стари јазични семејства во светот. Прв јазичар кој ги проучил јазиците е германецот Ото Демпволф кој ги проучил јазиците преку споредбен метод. Зборот „австронезиски“ е создаден од германскиот научник Вилхелм Шмит, кој пак потекнува од латинскиот збор auster „јужен ветер“ и старогрчкиот збор nêsos што значи  „остров“. Овој термин е поддржан и со фактот што најголем дел од јазиците се зборуваат на острови, со мали исклучоци на јазици кои се зборуваат на континентите. Добар дел од австронезиските јазици се мали, со мал број на говорници, но сепак има и јазици кои се зборуваат од десетици милиони жители. Австронезиските јазици се едни од најраспространетите јазици во светот бидејќи овие јазици се зборуваат од Мадагаскар па сè до Божиќниот Остров.
Класификација
Внатрешната структура на австронезиските јазици е сложена. Ова јазично семејство има големи сличности, каде има јазици кои се многу сродни и има присуство на дијасистем, што прави потешкотии при определувањето на границите помеѓу јазиците. Сепак, јасно е дека најголема разновидност во поглед на генеологијата има кај тајванските јазици, додека најмалку различни се јазиците во Тихиот Океан. Во класификацијата на австронезиските јазици дале придонес поголем број јазичари, а во прилог се дадени класификациите на Бласт и класификацијатра според Австронезискиот основен зборовен речник.
Пливање на Летните олимписки игри 2004 – 100 м делфин во машка конкуренција
Пливање на Летните олимписки игри 2004 година - 100 м делфин во машка конкуренција — дисциплина која се одржала во Атинскиот олимписки воден центар кој е во составот на Атинскиот олимписки спортски комплекс, во Атина, Грција. Натпреварот се одржал на 19 и 20 август. . На натпреварот учествувале вкупно 59 натпреварувачи од 52 земји.
Американскиот пливач Мајкл Фелпс соборил олимписки рекорд со време од 51,25 минути, освојувајќи го својот петти златен медал, совладувајќи го неговиот соиграч и светски рекордер Ијан Крокер за четири стотинки (0,04). Во меѓувреме, украинецот Андриј Сердинов освоил бронзен медал поставувајќи европскиот рекорд со време од 51,36.
Рекорди
Пред овој натпревар, постојните светски и олимписки рекорди биле како што следува.
Во текот на овој натпревар, биле постигнати следните олимписки рекорди.
Качагакаберд
Качагакаберд (Կաչաղակաբերդ; Qaxaç qalası) — тврдина на врвот на планината де јуре во областа Хоџали цо Азербејџан, де факто во провинцијата Аскеран на самопрогласената Република Арцах.
Патеката Јанапар се протега многу близу до тврдината. Кратка странична патека се одвива до врвот на тврдината.
Етимологија
Качагакаберд е преведен од ерменски како тврдина на страчка, комбинација на зборовите կաչաղաք (качагак, означувајќи ја страчката страчка) и բերд (берд, што значи тврдина).
Архитектура
Тврдината било важно утврдување на средновековното ерменско кнежевство Качен, кое напредуваше во средниот век и се наоѓа на висина поголема од 1700 метри, опкружено со вертикални варовнички карпи со висина од 50–60 метри, има тешко достапен влез од јужната страна на тврдината. За време на нејзината историја никој никогаш не можел да упадне во тврдината. Делови од одбранбените ѕидови остануваат стоечки.
Територијата на тврдината зафаќа голема површина, иако се чини мала. Многу простории, тајни премини исечени на карпи и специјални дупки за фрлање камења кон непријателите се наоѓаат на нејзината територија. Проблемот со водоснабдувањето бил решен со уникатен метод: два резервоари со исечени карпи за складирање дожд и топена вода се наоѓаат во центарот на тврдината. Свежа вода била донесена од извор во подножјето на планината.
Мелодија
Мелодија е низа од тонови со различна висина и трање меѓусебно поврзани во една целина. Обично сите тонови припаѓаат на една скала. Мелодијата обично се повторува повеќепати во текот на целиот состав или песна.
NGC 4573
NGC 4573 — спирална галаксија во соѕвездието Кентаур, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4573 се споменува и како ESO 268-26, MCG -7-26-14, FAIR 455, AM 1235-432, DCL 84.
Откривање
Објектот е откриен на 15 март 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4573 е од видот SB0-a. Видливиот сјај со голо око изнесува 13 m, а оној во рамките на интервалот од минималната до максималната честота 13,9 m, додека површинскиот сјај изнесува 14,6 m/лм2. NGC 4573 има привидни димензии од 2,5' х 1,9'.
Други поделби
Проучување на NGC 4573 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42167. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7770. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
122P/де Вико
122P/де Вико  (привремена ознака:  '1846 D1' ) е периодични комета со орбитален период од 74 години. Таа одговара на класичната дефиниција за комета од типот Халеј со (20 години <период <200 години) Откриен е од Франческо де Вико во Рим на 20 февруари 1846 година.
На 3 декември 2153 година кометата ќе помине околу 0,694 ае од Уран.
Даниел Кирквуд во 1884 година забележал дека кометата споделува елементи со кометата 12P / Понс-Брукс. Тој сугерираше дека 122P го оставил Понс-Брукс неколку векови пред тоа. Подоцна тој го идентификувал фаќањето на двете комети во нивните елиптични орбити (или фаќањето на нивното родителско тело) со нивниот заеднички афел блиску до Нептун 991 година од нашата ера. IV | весник = Сидералниот гласник | година = 1886 | автор = Даниел Кирквуд | том = 5 | страници = 13–14 | бибкод = 1886SidM .... 5 ... 13K}}
Пармиџана
Пармиџана е италијанско јадење подготвено од пржен модар домат, прелиен со сирење или кашкавал и доматно пире, потоа печен. Потеклото на јадењето се верува дека е од јужните предели на Кампанија и Сицилија. Други варијанти најдени надвор од Италија можат да вклучуваат пилешко месо, телешко месо или некој друг вид на котлет за месо или полнето со зеленчук.
Подготовка
Јадењето се состои од модар домат исецкан на долги ленти, пржен во тава во масло, прелиен со доматно пире и сирење или кашкавал, и печен во рерна. Во некои верзии доматот се потпува во изматени јајца потоа во брашо и на крај во лебни трошки пред да се пржи. Некои рецепти користат тврдо рендан кашкавал како „пармигано“, додека други користат помек кој се топи како моцарелата, или комбинација од двете.
Италијански начин
Во Неапол, пармиџаната може да се подготви и со тиквичка или артичок наместо модар домат..
Меѓународни начини
Начинот направен со месо во котлети, како телешкото и пилешкото месо, се најчесто фаворизирани, особено во Италија.
Во САД и Канада, пармиџаната од телешко или од пилешко месо е сервирана како главно јадење, а некогаш е сервирана како сендвич. Исто така е познато како јадење кое може да се стави врз тестенини. Исецкан кромид или зелени пиперки, зачинети или природно без зачини, понекогаш се додаваат. Слично јадење со телешко месо во Италија е познато како Cotolette alla Bolognese, сепак италијанските традиционални рецепти не вкулчуваат доматно пире во јадењата. Costelette Parmigiana е друго јадење со телешко месо, сепак во Италија најчесто е сервирано без сос или кашкавал.
Во Аргентина и во другите земји на Јужна Америка, телешката или пилешката пармиџана е дополнета со шунка и сервирана со пржени компирчиња. Позната е под името milanesa a la napolitana. Ако на јадењето му е додадено пржено јајце, тогаш е познато под името  súper milanesa или suprema napolitana. Потеклото на јадењето е од ресторан од Наполи во Буенос Аирес во 1940 година.
Слично јадење е пармо, кое се состои од свинско месо или пилешко месо, кое почнало да станува познато во Англија.
Андреј Крамариќ
Андреј Крамариќ (роден на 19 јуни 1991) — хрватски фудбалер, напаѓач на Хофенхајм и на хрватската репрезентација.
Кариера
На 9 октомври 2013 постигнал 8 гола на еден натпревар во победата против нисколигашот Змај Блато со 11-0 во Купот на Хрватска.
Светско првенство во кошарка 2014
Светското првенство во кошарка 2014 се одржало во Шпанија.
Елиминации
на 10 септември 2014 година, репрезентацијата на домаќинот Шпанија, која пред почетокот на првенството важела за фаворит за влез во финалето, во четврт-финалето неочекувано изгубила од репрезентацијата на Франција, со резултат 52-65. Во четвртфиналниот натпревар, Србија убедливо го победила Бразил со резултат 84:56. Два дена подоцна, на 12 септември, во полуфиналето, Франција се сретнала со репрезентацијата на Србија, при што изгубила, со резултат 85-90 (15:21, 17:25, 14:15, 39:29).
На 13 септември се одиграл натпреварот за третото место, во кој Франција ја победила Литванија со 95:93 (22:19, 21:23, 21:29, 31:22) и го освоила бронзениот медал.
Финалниот натпревар на светското првенство се одржал на 14 септември во Мадрид и во него, репрезентацијата на САД убедливо ја победила Србија, со резултат 129-92. Притоа, Србија била рамноправна само на почетокот од натпреварот, кога имала водство од 15-7, но репрезентацијата на САД направила серија од 15-0 и потоа, само го зголемувала водството. Кајри Ирвинг бил најефикасен кошаркар на мечот, со постигнати 26 бода, од кои, шест тројки од исто толку обиди, додека големата ѕвезда на американската кошарка, Џејмс Харден го завршил натпреварот со постигнати 23 кошеви. Најефикасни во српската репрезентација биле Немања Бјелица и Никола Калиниќ, кои постигнале по 18 бода.
Ķīšezers, Riga
Ķīšezers е езеро во Рига, Латвија, со основна утока на Jugla River. Езерото е 1,730 ha, 2.4 метри (длабочина) и достигнува 4.2 метри во најдлабоката точка.
Љу Јендунг
Љу Јендунг (刘延东, ; р. ноември 1945) — вицепремиер на Кина и член на Политбирото на Комунистичката партија на Кина, поранешен член на Државниот совет. Со пензионирањето на Ву Ји, Љу станала највисокорангирана жена во партијата и една од вкупно две жени во Политбирото.
Политичка кариера
На XVIII Собрание во 2012 г. е избрана за член на XVIII Политбиро на КПК. Во 2013 г. на пленарната седница на XII Собрание е назначена за вицепремиер во кабинетот на Ли Кеќанг.
Општина Преддвор
Општина Преддвор (словенечки: Občina Preddvor) — општина во западна Словенија. Седиште на општината е населбата Преддвор. Областа е дел од историскиот регион Горењска. Денес е дел од Горењскиот статистички регион.
Населени места
Покрај општинското седиште Преддвор, општината ги опфаќа и следните населени места:
Исламски краснопис
Оваа форма на уметност е врз основа на арапското писмо кое одамна се користи од страна на сите муслимани во нивните јазици. Тие ги користеле јазиците да го претставуваат Бог, бидејќи тие го негирале претставувањето на Бога со слики. Калиграфијата е особено почитувана меѓу исламските уметности, бидејќи таа била основно средство за зачувување на Куранот. Сомневањето во ликовната уметност, како идолска довела до калиграфија и апстрактна претстава која станува главна форма на уметничкото изразување во исламските култури, особено во верски контексти. Работата на калиграфите биле собрани и ценети. Арапската, персиската и Отоманско-турската калиграфија е поврзана со апстрактни арабеска мотиви по ѕидовите и таваните на џамиите , како и на оваа страница. Современите уметници во исламскиот свет се подготвиле за наследство на калиграфијата која ќе се  користи со калиграфски натписи или апстракции во нивната работа.
Геометриските ракописи
“Kufic” е почист, повеќе геометриски стил, со многу видлив ритам и стрес на хоризонтални линии. Самогласките понекогаш се забележуваат како црвени точки; согласките се одликува со мали цртички да го направат на текстот повеќе читлив. Голем број на текстови на Куранот напишани во овој стил се  наоѓаат  во џамијата   “Каirouan”, во Тунис. “Kufic” текстовите исто така се појавува на антички монети. Ракописот “Maghribi” и неговата  варијанта “Andalusi” се помалку крути верзии на “KuficЌ, со повеќе криви линии. За пишувањето на  текстот на Куранот и другите документи, Kufic стилот на крајот бил заменет со искривен ракопис. Тој и понатаму останува во употреба за украсни цели: Кај ,,(Цветните (“Kufi”))", тенките геометриски букви се поврзани со стилизирани растителни елементи. Кај ,,(Геометриските (“Kufi”))", буквите се наредени во сложени, две-димензионални геометриски шеми, како на пример исцртување на плоштад. Овој стил повеќе има цел на украсување отколку читливост.
Калиграми
Калиграфијата, како повеќето исламски уметности во муслиманскиот свет, исто така, имале фигуративни страни. Од страна на испреплетување на напишаните зборови, направени од „Алах“, „Мухамед“, „Бисмила“, итн, или со користење на микрографија,  калиграфите изработувале антропоморфни фигури ( „Алија, идеалниот човек за мистерија, човекот молител, лик “), зооморфни (симболички суштества, повеќето од шиитската иконографија, како лав (Али „Божјиот лав“) коњ (Али Дулдул), риба,  штрк или друга птица (на куранскиот “Hudhud” )  и апатична претстава (меч ( “Dhu ал-Fiqar” ), џамија, брод (направени од режим од буквите  “waw” , симбол на мистична унија , буквално значи „и“ на арапски јазик)). Калиграмите се поврзани со муслиманскиот мистицизам и популарни со многу водечки калиграфи во Турција , Персија и Индија од 17 век па натаму. Иако впечатлива по изглед, калиграмите никогаш не се сметале како соодветни или пристоен израз на уметноста од страна на стручните калиграфи. Многу калиграми затоа биле изработени од страна на  народските калиграфи   или во интерес на некултивираните луѓе. Овие калиграми не биле изложувани во џамиите или на пример на суфиските куполи во Османлиската држава. Основно во ова гледиште е отфрлањето на толкувањето по наредба од кривоверците на  Хурифијатските Суфи кои ги гледале буквите како вистински одраз на верата, настаните и своето самосоздавање. Во учењата на калиграфијата, се користи фигуративната замисла за да им помогне да ги  визуелизираат  обликот на буквите да секоја  трага, на пример,  буквата  “ha “ во “nasta'liq” изгледа во две очи сличнo, како што се наведува персиското име : “he two eyes" he “ do cheshm ). Во поглед на литературата и поезијата  доколку во буквите забележиме одраз на природниот свет се навраќаме во периодот на Абасид. Еден од современите мајстори на калиграмскиот вид  е Хасан М. и Висем Ш. Добри комерцијални примери се логосот на “Al Jazeera” станицата за меѓународни вести со седиште во Катар и извештајот на Единбург во Средниот Исток , шкотското академско списание на Блискиот Исток и, исто така  работата на калиграфот  и дизајнерот Висем Ш..
Инструменти и алатки за работа
Калиграфија на џамии
Исламската калиграфија  на џамии  која може да се најде внатре и надвор од џамијата, обично во комбинација со мотиви на Арабеска. Арабеска е форма на исламската уметност позната по своите повторувачки геометриските форми со кои се создаваат убави украси. Овие геометриски облици често вклучуваат арапска калиграфија испишана на ѕидовите и таваните внатре и надвор од џамиите. Предметот на овие изработени текстови можат да се пронајдат од различни извори во исламот. Тој може да се изведе од напишаните зборови на Куранот или од усни традиции кои се однесуваат на зборовите и делата на исламскиот пророк Мухамед. Постои една убава хармонија помеѓу натписите и нејзините примени на џамијата. Специфични сури (поглавја) или ајати (стихови) од Куранот се впишани во согласност со примената на специфичните архитектонски елементи. На пример, на куполите можете да го најдете испишан стихот Нур (божествениот стрес на светлината), над главниот влез ќе ги  најдете стиховите поврзани со влезовите на рајот, на прозорците испишаните божествени имиња на Аллах  така што се одразуваат  на сончевите зраци преку овие прозорци го потсетуваат верникот дека самиот Алах се манифестира врз универзумот во сите свои високи квалитети.
Животот и времето на судијата Рој Бин (филм)
Животот и времето на судијата Рој Бин (англиски: The Life and Times of Judge Rpy Bean) - американски филм од 1972 година, во режија на Џон Хјстон (John Huston), според сценариото на Џон Милус (John Milius). Главните улоги ги толкуваат: Пол Њумен (Paul Newman), Викторија Принсипал (Victoria Principal), Ава Гарднер (Ava Gardner), Нед Бити (Ned Beatty), Жаклин Бизе (Jacqueline Bisset), Ентони Перкинс (Anthony Perkins), Стејси Кич (Stacey Keach) и Роди Мекдавал (Roddy McDavall). Филмот за самонаречениот судија Рој Бин е посветен на вистинската историска личност која е дел од митологијата на Дивиот запад. Филмот бил номиниран за наградата „Оскар“ во категоријата за најдобра песна („Marmelade, Molasse & Honey“ на авторите Mauricea Jarrea и Alana и Marilyn Bergman), како и за наградата „Златен глобус“ во две категории (најдобра песна и најдобра глумица-дебитантка).
Каленберг
Каленберг (Callenberg) — општина во округот Цвикау, во Саксонија, Германија.
Список на државни водачи во 847 година
Ова е список на државни водачи во 47 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Кастел ди Сасо
Кастел ди Сасо — општина во покраината Казерта од регионот Кампанија, Италија.
NGC 2352
NGC 2352 — астеризам во соѕвездието Големо Куче, заведен во Новиот општ каталог на длабоконебесни тела.
Објектот бил предмет и на други истражувања, па освен како NGC 2352 се споменува и како ESO 492-**5.
Откривање
Објектот е откриен на 6 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2352 е од видот *Grp. NGC 2352 има само една позната привидна димензија, која изнесува 5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 13 м 5,7 с, а неговата деклинација, односно висината на лакот на тој агол, - 24° 2' 20".
Други поделби
Проучување на NGC 2352 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 319; додека во Каталогот на основни ѕвезди (GSC) е групиран под бројот 6524. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 656.
Лази
Лазите (ლაზი, lazi; or ჭანი, ch'ani; Laz) се картвелска етничка група кои го населуваат црноморското крајбрежје во Турција и Грузија.
Проценките за вкупниот број на Лази денес варира драстично, од 45,000 до 1.6 милиони луѓе, при што мнозинството живее во североисточна Турција. Лазите зборуваат ласки јазик, кој е дел од картвелската јазична фамилија исто како и грузискиот, сванскиот, и мегрелскиот јазик. Ласкиот јазик е класифициран како загрозен од страна на УНЕСКО, со вкупна проценкаа од 130,000 до 150,000 говорници во 2001.
Црква „Св. Кирил и Методиј“ - Солун (1873)
Свети Кирил и Методиј — поранешна црква во градот Солун, Егејска Македонија.
Историја
Црквата е изградена од македонското население во градот, тогаш веќе под врховенството на Бугарската егзархија. Првично е основана како мал параклис. Параклисот е отворен на празникот на Свети Наум Охридски на 20 јуни 1873 г. Прв нејзин свештеник бил поп Петар Димитров. Првите старатели биле Димитар Паунчев, Насте Стојанов, Петар Шумков и устабашијата Ѓорѓи Стојанов од Врбница. Храмот се наоѓал во христијанската населба Панагуда, на улица „Бајат“ (денес „Капетан Патрикис“) на стотина метри јужно од централната улица „Егнатија“. Параклисот бил подигнат со доброволни прилози од населението, и во прво време бил мала градба со две простории и ходник.
Црквата подоцна е проширена и отворена на 3 април 1885 г. При проширувањето на параклисот во храм, поставен е камен со посвета на Свети Кирил и Методиј, свечено вѕидан во камениот ѕид од олтарната страна за време на литургија од попот Иван Ангелов од лагадинското (или солунско) село Висока во сослужение со други свештеници. Новиот храм бил изграден од мијачките градители Атанас и Ѓорѓи Митровски.
Со текот на следните години црквата црквата е подновена, направен е друг кат и до неа е подигната камбанарија, а во црковниот двор е изградена мала двокатна куќа за клисарот и свештеникот.
Денес на местото на црквата има станбени згради, а од храмот нема ни трага.
Учење
Учење е психичкиот процес при кој настанува релативно трајна промена во однесувањето на единката под влијание на нејзината активност или стекнато искуство.
Видови учење
Постојат повеќе видови учење и повеќе нивни класификации. Една класификација како основно го поставува прашањето КАКО се учи. Со оглед на одговорот на ова прашање се разликуваат два вида учење: едноставно и сложено. Друга класификација како основа го поставува прашањето ШТО се учи. Со оглед на одговорот на ова прашање, се разликуваат два вида учење: вербално и моторно.
1. Едноставно учење
Едноставното учење е она во кое се вклучени едноставни психички процеси. Едноставното учење може да биде условување и механичко учење.
Условување
Безусловен рефлекс (реакција) е ненаучен, вроден одговор на организмот на дејствувањето на некои дразби. Кога нешто ќе ни влезе во окото, ние трепкаме и солзиме, кога ќе се засркнеме – кашламе.
Кога некоја нова неутрална дразба (ѕвоно) ќе се појави повеќепати заедно со безусловната дразба (храна) и самата таа ќе започне да ја предизвикува безусловната реакција (плунка) која во тој случај претставува условна реакција. Условните реакции се научен облик на однесување.
Безусловна е онаа дразба што без присуство на каков било друг услов неизоставно ја предизвикува реакцијата што во овој случај се нарекува безусловна реакција.
Условувањето за првпат беше откриено од страна на познатиот руски физиолог Иван Павлов.
Неутралната дразба (звукот на ѕвоното) во овој случај се нарекува условна дразба (УД). Тоа е онаа дразба што може да ја предизвикува безусловната реакција само условно, доколку таа е дадена истовремено со безусловна дразба. Реакцијата што се јавува во овој случај се нарекува условна реакција.
Особено интензивни емотивни реакции создадени по пат на условување се фобиите. Фобија е страв од нешто конкретно.
Механичко учење
Механичкото учење претставува едноставен вид учење како што е условувањето. Суштината на механичкото учење се состои во асоцијација по допир. Успешноста во механичкото учење е токму во повторувањето (за да се научи на памет). На овој начин брзо се заборава.
2. Сложено учење
Сложено учење е она на кое се вклучени посложени психички процеси. Сложеното учење може да биде: учење то пат на обиди и грешки и учење по пат на увидување.
Учење по пат на обиди и грешки
При учењето по пат на обиди и грешки животното или човекот изведуваат некои, повеќе или помалку случајни одговори од кои само мал број го доведуваат до целта. Со текот на времето и повторувањата, одговорите што се точни стануваат сè побројни, а оние што се неточни сè помалубројни. Конечно, со упорно повторување (вежбање), неточните одговори се отстрануваат и до целта се доаѓа веднаш.
Особено битен услов за успех во ваквото учење е мотивацијата.
Учење по пат на увидување
Ова учење е карактеристично пред сè за човекот, но и за некои посложени животински видови како што се човеколиките мајмуни. Основен психички процес при увидувањето е мислењето, а таквото однесување при кое мислењето е основна одлика се нарекува интелектуално однесување.
Што се учи?
Разликуваме вербално и моторно учење.
1. Вербално учење
Вербалното учење е застапено секогаш кога се употребуваат зборови при учењето, т.е. кога се учи зборовен и друг симболичен материјал. Успешноста при учењето на вербалниот материјал зависи од:
1. Смисленост на материјалот
2. Ангажираност при учењето
4. Организација на учењето
5. Физички услови во просторијата
2. Моторно учење
Моторното учење претставува совладување определен број движења што ја карактеризираат некоја моторна активност. При моторното учење секогаш е неопходно активноста да се изведува повеќепати и да се изградат сопствени ментални и моторни претстави за самите движења. Менталните претстави се формираат со замислување на сопственото тело при вршењето на конкретното движење.
Моторните претстави се изградуваат благодарејќи на внатрешните осети на мускулите и тетивите кои нè информираат за положбата во којашто се наоѓаат деловите од сопственото тело.
Трансфер во учењето
Зборот трансфер значи пренесување, а под трансфер во учењето се подразбира процес на пренесување на ефектите од едно врз друго учење. Трансферот може да биде позитивен и негативен.
Напредување во текот на учењето
Како учењето ќе напредува зависи од голем број фактори.
1. Од материјалот што се учи. Поинакво е напредувањето при вербалното, а поинакво при моторното учење.
2. Од методот на учење. Поинакво е напредувањето кога се учи по пат на обиди и грешки, а поинакво кога се учи по пат на обид.
3. Од одликите на личноста која учи. Напредувањето во учењето зависи од претходните знаења, од способностите, интересите, стравовите, темпераментот, карактерот, моменталната состојба на организмот итн.
Важноста на процесот на учењето за човекот
Во процесот на социјализација на личноста, особено е важно учењето по пат на имитација. Формирањето на навиките е исто така важно. Навика претставува автоматизирано изведување на дејност во чија основа лежи задоволување на некоја потреба.
Космос-671
Космос-671 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 7 август 1974 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-671 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 311 км, а најмалото на 168.
Историја на Црна Гора
Повеќе векови Црна Гора била де факто независно кнежевство владеена од повеќе династии. Републиката се здобива и со де јуре меѓународно признавање на нејзината независност, по Источната Криза (1875 - 1878), на Берлинскиот Конгрес. На 28 август 1910, црногорскиот кнез Никола Петровиќ Његош се прогласува за крал.
Црна Гора во Османлиското Царство
Поголемиот дел од денешна Црна Гора под османлиска власт бил во периодот од 1498 до 1699 додека крајбрежјето било под венецијанска контрола. Денешна Црна Гора била вклучена во Скадарскиот санџак и Босанскиот санџак додека Горна Зета останала независна. Во 1514 година Османлиите зазеле поголем дел од земјата и бил прогласен посебен црногорски санџак а за прв санџакбег бил избран по наредба на Бајазид II, Скендербег Црнојевиќ кој го прифатили исламот. По неговата смрт црногорскиот санџак бил вклучен во составот на Скадарскиот санџак. И покрај тоа што паднала под османлиска власт, Црна Гора главно поради својата географска положба, задржила одреден степен на самостојност. И покрај специјалната автономија, во текот на 17 век во земјата имало поголем број на бунтови. Во овој период Црна Гора станала теократска држава на чие чело се наоѓале владиките на Црногорската митрополија од династијата Петровиќ-Његош.
Кнежевство Црна Гора
Кнежевството Црна Гора било формирано во 1852 година, и опстојувало до 1910 година. Нејзини владари биле Данило Петровиќ и Никола I Петровиќ. Данило во 1852 година се оженил и ја додал духовната титула кнез. По неговото убиство во 1860 година, на негово место дошол Никола Петровиќ. Следните две години, тој водил неуспешни војни со Османлиското Царство.
Кралство Црна Гора
Кралството Црна Гора е дел од историјата на Црна Гора, кое било формирано во 1910 година, преку трансформирањето му од Кнежевство Црна Гора. Единствениот нејзин крал бил Никола I Петровиќ. Државата најмногу се проширила во текот на Балканските војни. Црна Гора тогаш ја добила Метохија и реонот околу скадарското езеро. За време на Првата светска војна, Црна Гора била во составот на Антантата. Тогаш, Црна Гора ги добила териториите до Херцег Нови.
Кралство Југославија
По Првата светска војна Црна Гора станува дел од Кралството на Срби, хрвати и словенци (од 1928 - Југославија). Кралството Југославија било кралство на Балканот коешто постоело од почетокот на Првата светска војна до почетокот на Втората светска војна. Се простирало на териториите на денешните држави: Македонија, Босна и Херцеговина, Србија, Црна Гора и најголемиот дел од денешна Словенија и Хрватска.
Во оваа држава биле признати само трите народи додека останатите биле национално обесправени поради што ќе се појави незадоволство.Државата била претежно аграрна земја и ви такви нестабилни политички проблеми а под влијание на октомвриската револуција ќе се појави револуционерно комунистичко движење на чело со КПЈ-комунстичка пајтија на југославија. На првите парламентарни избори за уставотворно собрание најмногу гласови добиле југословенската демократска партија,народната радикална партија и комунистичката партија.Поради огромниот успех на комунистите во 1920 година во државата бил донесен реакционерниот акт - обзнана со кој се забранилча работата на КПЈ.
СФРЈ
Социјалистичка Република Црна Гора било официјално име на Црна Гора во склоп на поранешната Социјалистичка Федеративна Република Југославија. На 7 јули 1963 година Народна Република Црна Гора била применувана во новото име Социјалистичка Република Црна Гора. Во државата српскохрватски јазик бил службен јазик.
Србија и Црна Гора
Србија и Црна Гора (или скратено СЦГ) е поранешна федерална држава составена од Србија и Црна Гора настаната во 2003 со преминот на Југославија (остатокот од неа во текот на ’90-те) во лабава конфедерација. Србија и Црна Гора била сместена во западно-централниот дел на Балканскиот Полуостров, северно од Република Македонија. Државата се распаѓа на 3 јуни 2006 година како резултат на исходот од референдумот за независност на Црна Гора (објавен на 21 мај 2006).
Република Црна Гора
Од 2003 до 2006, составен дел од Србија и Црна Гора. По одржаниот референдум на 21 мај 2006 година и по мнозинското изјаснување за независност, Црна Гора на 3 јуни ја обнови својата независност. Според официјалните податоци вкупно 55,5% од граѓаните со право на глас, гласале за независнот од постоечката државна заедница.
Никола Тодоров
Никола Тодоров — македонски политичар, дипломат и адвокат.
Животопис
Во периодот од 1994 до 1997 година Никола Тодоровв учел на правната насока во економско-правното училиште „Васил Антевски Дрен” во Скопје. Во 2002 година дипломирал на правниот факултет во Скопје, насока „Граѓанско право“. Покрај македонскиот одлично зборува и англиски, додека грчкиот го владее на почетно ниво.
Никола Тодоров во периодот од 10 јули 2009 до 28 јули 2011 година ја извршувал функцијата министер за образование и наука, додека во периодот од 28 јули 2011 до 1 јуни 2017 година ја извршувал функцијата министер за здравство.
По Парламентарните избори од 2016 година, Тодоров бил избран за пратеник во Собранието на Македонија, но од таа функција се откажал со образложение дека сака да се посвети на адвокатурата.
Тодоров во годините си заработи непопуларно име со кое многу често го опишуваа оние кои не беа задоволни од неговата работа - „Министерот за смрт“.